Bobrujsk
Store norske leksikon,Geografi,Verdens geografi,Europa,Belarus’ geografi
Bobrujsk er en by i den østlige delen av Belarus, ved elven Bjarezina. Byen har 212 200 innbyggere (2020).
Næringsliv De viktigste næringsvirksomheter er engineering, kjemisk- og maskinindustri, samt produksjon av bildekk, klær og sko. Historikk Byen ble grunnlagt i det 16. århundre. Før den tyske okkupasjonen 28. juni 1941 var nesten halvdelen av innbyggerne jøder. 7000 jøder greide å flykte fra byen, mens 4300 ble drept i juli og august 1941. En ghetto ble etablert nær flyplassen, hvor cirka 20 000 jøder ble massakrert. Ytterligere 5281 jøder ble sendt til tvangsarbeid og senere drept. Antall jøder i byen økte etter andre verdenskrig og utgjorde i 1970 cirka 60 000. De fleste emigrerte imidlertid i 1990-årene. Festningen Bobrujsk ble bygd i første halvdel av det 19. århundre. I festningen var det under andre verdenskrig en konsentrasjonsleir for blant annet 40 000 sovjetiske soldater. Store deler av bygningsmassen ble ødelagt i perioden fra 1950 til siste halvdel av 1980-årene. Den delen av festningen som er igjen, er oppført i listen over Belarus' historiske og kulturelle arv. Les mer i Store norske leksikon Belarus Belarus' geografi Belarus' historie andre verdenskrig Holocaust